Hann hefur komið í nokkrar hafnirnar í landinu gamli sjómaðurinn og fiskmatsmaðurinn Ólafur Tr . Elíasson á Akranesi , enda tókst honum að ráða getraun sem N1 var með á bás sínum í sjávarútvegssýningunni í Smáranum á dögunum . Í getrauninni átti að þekkja tíu hafnir landsins á myndum . Ólafur gerði það og var hann dreginn út sem verðlaunahafi í getrauninni . Fyrir þessa getspeki hlaut hann í verðlaun mjög fullkomið gasgrill úr verslun N1 á Akranesi ásamt 25 þúsund króna úttektarkorti . Þá fékk N1 einnig verðlaun á sjávarútvegssýningunni fyrir glæsilegasta sýningarbásinn yfir 50 fermetrum á sýningunni . Til gamans má geta þess að hafnirnar tíu sem Ólafur þekkti voru víðsvegar um landið og sumar hverjar ekki með stærri höfnum . Þetta voru hafnirnar á Fáskrúðsfirði , Súgandafirði , Tálknafirði , Patreksfirði , Vopnafirði , Vestmannaeyjum , Grindavík , Þórshöfn , Ólafsvík og Sauðárkróki .